Rikunarita-ORG/Wikinium huggingface dataset:
# Linus Torvalds

Linus Torvalds
**Linus Benedict Torvalds** (Helsinki, Finlannia, 28 di dicèmmiru di 1969) è nu prugrammaturi, auturi dâ prima virsioni dû kernel Linux e attuarmenti cuurdinaturi dû prugettu ri sviluppu dû stissu.

Torvalds è chiddu ca inizziau lu sviluppu dû kernel Linux. Stu sistema operativu 'ntrasìu ntâ storia comu valida altirnativa a li prudotti cummirciali a licenza chiusa (comu p'asempiu chiddi di Microsoft), a diffirenza di st'urtimi sistemi, Linux è softteware libbiru open source, cu e gghiè pò accidiri ô còdici surgenti dû sistema upirativu e mudificàrilu a propiu piacimentu.

La pupularitati di Torvalds accuminciau a cu na disputa accadèmica cû un prufissuri Andrew Tanenbaum.

Tanenbaum avìa nfatti rializzatu pi scopi didattici Minix, nu sistema operativu simili a Unix, ca putìa èssiri esiquutu supra dûn cumuni Personal Computer. Minix vinìa distribbiutu cu lu còdici surgenti, ma la licenza cû quali vinìa distribbiutu vitava d'appurtari mudifichi ô còdici senza l'auturizzazzioni di l'auturi. Autri divircenzi, tra Linus e Tanenbaum, purtarunu Linus a riflèttiri direttamenti supra la pussibbilità di criari na sorta d'Unix pi pc, ispiratu a Minix, ma ca ô stissu tempu acunzzintissi a tutti di mittirici li manu. Fu sta scelta a dari lu via a lu prugettu ca, data la licenza open source, ntô giru di picca anni cualizzau cintinaiaa di prugrammatura, ca ntô propiu tempu libbiru si dilèttanu a agghiunciri novi riga di còdici ô progettu Linux.

Attuarmenti Torvalds campa 'n California, a Santa Clara, câ mugghieri Tove (sei voti campiunissa nazziunali di Karate 'n Finlannia), travagghiau finu â primavera 2003 pâ Transmeta Corporation occipannusi appoi, a tempu chinu, di lu cuurdinamentu di lu gruppu di prugrammatura ca sviluppa lu Kernel Linux pi cuntu di l'OSDL (Open Source Development Lab), nu progettu di ricerca finanziatu di industri ca funnaru parti dû propiu bisinissa/bissinissa (="business") supra Linux, comu Computer Associates, Fujitsu, Hitachi, Hewlett-Packard, IBM, Intel, NEC.

## Talìa puru

* Linux
* kernel Linux
* Sistema upirativu
* Open Source
* The Code Codice Linux

## Litturi

* Linus Torvalds, David Diamond: Rivuluzziunariu pi casu. Comu criai Linux (sulu pi divirtirimi), Garzanti, 2001, ISBN 88-11-73896-2

## Lijami di fora

* (EN) Homepage di Linus Torvalds
# Gulfu dû Mèssicu

Na carta dâ currenti dû Gulfu.
Cantarell
Lu **Gulfu dû Mèssicu** è nu gulfu di diminzioni assai mpurtanti chi è dilimitatu dî Stati Uniti, dû Mèssicu e ô livanti è dilimitatu di l'ìsuli di l'arcipèlacu dî Caraibbi, chi cunteni macari la Cubba.

La sò mpurtanza n metereoluggìa è duvuta ô fattu chi di ddà si urìgginanu li currenti càudi chi travèrsanu l'Ocèanu Atlànticu p'agghicari nzinu ê costi uccidintali Europei, acchianannu nzinu â Francia e la Ngriterra.

E' la distinazzioni dì nu certu nùmmuru di uragani chi pruvèninu di l'Ocèanu Atlanticu cintrali. Di lu golfu dû Messicu nasci la cèlibbri currenti dû Gulfu chi pirmetti ô costi di l'Europa dû Nord di èssiri rilativamenti càudi tutti l'annu.

Lu golfu dû Mèssicu